open-index/open-wikipedia-markdown huggingface dataset:
Πλημμύρα του Άρνου του 1966

Η **πλημμύρα του Άρνου το 1966** στη Φλωρεντία προκάλεσε τον θάνατο 35 ατόμων και κατέστρεψε εκατομμύρια αριστουργήματα της τέχνης και σπάνια βιβλία.

## Ιστορικό
Στις 4 και 5 Νοεμβρίου 1966, η Ιταλία καταποντίστηκε από τις Άλπεις μέχρι τη Σικελία, καθώς καταρρακτώδεις βροχές έπεφταν χωρίς διάλειμμα επί 40 ώρες. Τα αποτελέσματα ήταν τραγικά. Συνολικά 35 άτομα βρήκαν τον θάνατο και εκατοντάδες άλλα τραυματίστηκαν από τους ποταμούς νερού και λάσπης που έπνιξαν τις πεδιάδες και απομόνωσαν επί ημέρες τεράστια τμήματα της χώρας, με χαρακτηριστικό παράδειγμα το Μπελούνο στο βορειοδυτικό τμήμα της χώρας, όπου οι άστεγοι υπερέβησαν τους 15.000. Τρομερή ωστόσο ήταν η καταστροφή στην Τοσκάνη, όπου τα αγριεμένα νερά του ποταμού Άρνου παρέσυραν σπίτια και γέφυρες και, το κυριότερο, προκάλεσαν ανεπανόρθωτες ζημιές στα αριστουργήματα της Αναγέννησης.

Ήταν παραμονή της Ημέρας των Ενόπλων Δυνάμεων, μια επίσημη αργία, όταν η αστυνομία στην τοσκανική πόλη της Φλωρεντίας άρχισε να δέχεται αιτήματα για βοήθεια από τα χωριά πάνω από την κοιλάδα του ποταμού Άρνου. Το νερό εισέβαλε στο Βαπτιστήριο, στο Παλάτσο Βέκιο, στο Ουφίτσι, στο Ντουόμο και στην Κεντρική Εθνική Βιβλιοθήκη, προκαλώντας ανυπολόγιστες καταστροφές. 60.000 βιβλία, 1.300 πίνακες, 3 ως 4 εκατομμύρια χειρόγραφα και άλλα έργα τέχνης που φιλοξενούνταν σε μουσεία, βιβλιοθήκες και εκκλησίες, όπως η ιστορική Σάντα Κρότσε της Φλωρεντίας, καταστράφηκαν από την οργή του Άρνου, αν και τα δύο μεγάλα σύμβολα της περιοχής, ο κεκλιμένος Πύργος της Πίζας και το Πόντε Βέκιο της Φλωρεντίας, έμειναν αλώβητα, προς τιμή των μεσαιωνικών μαστόρων που τα έχτισαν.
250px|thumb|right|Σημάδι σε ύψος 4 μέτρων στη Φλωρεντία, που δείχνει μέχρι που είχε φτάσει η στάθμη του νερού.

Όταν τα νερά του ποταμού υποχώρησαν, η εικόνα της πρωτεύουσας της Αναγέννησης, όπου βρίσκονται κάποια από τα μεγαλύτερα έργα τέχνης και αρχιτεκτονικής στον κόσμο, ήταν τόσο κατεστραμμένη που πολλοί θεωρούσαν ότι δεν θα μπορούσε ποτέ να ξεπεράσει την φυσική καταστροφή. Όλοι τότε εργάστηκαν εθελοντικά για την αποκατάσταση των βιβλιοθηκών, αλλά πολλά πράγματα χάθηκαν. Σήμερα, σε πολλά σημεία της πόλης, πάνω σε κτήρια -σε ύψος πολλές φορές 3-4 μέτρων- σημάδια δείχνουν μέχρι που είχε φτάσει η στάθμη του νερού.

Αναφορά στο γεγονός υπάρχει στο βιβλίο *Οι Άγγελοι της Φλωρεντίας* της Τζοάνα Χάινς.

## Παραπομπές


## Βιβλιογραφία
* Taylor, Kathrine Kressman (1969). Diary of Florence in Flood. New York: Simon and Schuster.

## Εξωτερικοί σύνδεσμοι
* Οι «Πύλες του Παράδεισου» ξανά σε δημόσια θέα, *Το Βήμα*

Πλημμυρα του Αρνου
Αρνου
Λυκίνος (αποσαφήνιση)

Η ονομασία **Λυκίνος** μπορεί να αναφέρεται στα παρακάτω άτομα:

* Λυκίνος ο Κροτωνιάτης, 6ος αιώνας π.Χ., ολυμπιονίκης στο αγώνισμα του σταδίου
* Λυκείνος (ολυμπιονίκης), 5ος αιώνας π.Χ., ολυμπιονίκης στο αγώνισμα του οπλίτη δρόμου
* Λυκίνος ο Λακεδαιμόνιος, 5ος αιώνας π.Χ., ολυμπιονίκης στο αγώνισμα του τέθριππου
* Λυκίνος ο Ηλείος, 5ος αιώνας π.Χ., ολυμπιονίκης στο αγώνισμα της πυγμαχίας παίδων
* Λυκίνος ο Ηραίος, 4ος αιώνας π.Χ., ολυμπιονίκης στο αγώνισμα του σταδίου
Λύκος ο Θεσσαλός

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.) και 87ης διοργανώσεως των αρχαίων ολυμπιακών αγώνων.]]
Ο **Λύκος ο Θεσσαλός** (5ος αιώνας π.Χ.) ή ο **Λύκων ο Λαρισαίος**, ήταν αρχαίος Έλληνας ολυμπιονίκης με καταγωγή από τη Λάρισα, ο οποίος στέφθηκε νικητής στα αγωνίσματα του σταδίου και του οπλιτόδρομου κατά τους 82ους ολυμπιακούς αγώνες της αρχαιότητας (452 π.Χ.). Έχει εκφραστεί η άποψη πως ο *Λύκος* και ο *Λύκων* να πρόκειται πιθανώς για διαφορετικά άτομα από την ίδια περιοχή και οι οποίοι έγιναν ολυμπιονίκες στους ίδιους αγώνες.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Λαρισαίοι
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Ίνγκε ο Νεότερος

Ο **Ίνγκε Β΄ ο Νεώτερος** ήταν Βασιλιάς της Σουηδίας το διάστημα 1110 ως 1125. Πατέρας του ήταν ο βασιλιάς Χάλστεν Στένκιλσον. Μετά το θάνατο του θείου του Ίνγκε Α΄, ανέβηκε στο θρόνο μαζί με τον αδελφό του Φίλιππο.

Μερικές πηγές αναφέρουν ότι μετά το θάνατο του Φιλίππου, το 1118, ο Ίνγκε συνέχισε να είναι βασιλιάς της Σουηδίας μέχρι και το δικό του θάνατο το 1125. Σύμφωνα με τα στοιχεία που παρέχονται στο Δίκαιο του Βαστεργκότλαντ, ο Ίνγκε δηλητηριάστηκε στο Οστεργκότλαντ. Με το θάνατο του Ίνγκε έφθασε και το τέλος για τη δυναστεία του Στένκιλ.

Ο Ίνγκε θεωρείται ότι παντρεύτηκε την Ούλβχιλντ Χάακονσντοττερ, κόρη του Νορβηγού Χάακον Φίνσον.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Στένκιλ
Επέραστος ο Ηλείος

Ο **Επέραστος ο Ηλείος** (γιος του Θεόγονου, 4ος/3ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Ηλεία ο οποίος στέφθηκε νικητής στο αγώνισμα του οπλιτόδρομου κατά τους 122ους (292 π.Χ.) ολυμπιακούς αγώνες της αρχαιότητας. Ο Παυσανίας επίσης αναφέρει πως σύμφωνα με την επιγραφή στον ανδριάντα του Επέραστου στην Ολυμπία, ο Επέραστος ήταν ιερομάντης της φυλής των Κλειτιδών.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (3ος αιώνας π.Χ.)
Λυκείνος (ολυμπιονίκης)

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης διοργάνωσης των αρχαίων ολυμπιακών αγώνων.]]
Ο **Λυκείνος** (5ος αιώνας π.Χ.) ή **Λυκίνος**, ήταν αρχαίος Έλληνας ολυμπιονίκης ο οποίος στέφθηκε νικητής στο αγώνισμα του οπλιτόδρομου κατά τους 83ους (448 π.Χ.) ολυμπιακούς αγώνες της αρχαιότητας. Η πόλη καταγωγής του είναι άγνωστη, ωστόσο έχει γίνει η υπόθεση πως πιθανώς να πρόκειται για την Σπάρτη και πως πρόκειται για τον Λυκίνο τον Λακεδαιμόνιο ο οποίος υπήρξε ολυμπιονίκης στο τέθριππο στους 87ους αγώνες το 432 π.Χ., καθώς υπάρχει αναφορά του Παυσανία για 2 ανδριάντες κάποιου Λυκίνου στην Ολυμπία όπου αναφέρεται ως εκτροφέας αλόγων (*ιππότροφος*). 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (5ος αιώνας π.Χ.)
Ράγκνβαλντ της Σουηδίας

Ο **Ράγκνβαλντ της Σουηδίας** ή **Ράγκνβαλντ Κναπχόβντε** ήταν Βασιλιάς της Σουηδίας περίπου από το 1125 ως το 1130. Ήταν ο διάδοχος του βασιλιά Ίνγκε Β΄, μολονότι οι γονείς του δεν είναι γνωστοί. Ο ιστορικός Σβεν Τούνμπεργκ έχει υποστηρίξει ότι ήταν γιος του βασιλιά Ίνγκε Α΄, ο οποίος είχε ένα γιο με το όνομα Ράγκνβαλντ. Ωστόσο, άλλη πηγή αναφέρει ότι ήταν γιος του Όλοφ Νασκόνουνγκ, ενώ το όνομά του σύμφωνα με το Δίκαιο του Βαστεργκότλαντ δεν συνδέεται με την προηγούμενη δυναστεία των Σουηδών μοναρχών.

Η εκλογή του έγινε από τους Σουηδούς του Ούπλαντ και ακολούθησε η αναγνώρισή του από το Οστεργκότλαντ. Στο Κάρλεμπι δολοφονήθηκε από τους Γεάτες, οι οποίοι είχαν εκλέξει για βασιλιά της Σουηδίας τον Δανό πρίγκιπα Μάγκνους Νίλσεν. Οι Γεάτες εξήγησαν την πράξη τους ως εκδίκηση για την αλαζονική στάση που τήρησε προς αυτούς ο Ράγκνβαλντ.

## Παραπομπές


Κατηγορία:Βασιλείς της Σουηδίας
Πόλη (αποσαφήνιση)

Με την ονομασία **πόλη** μπορεί να αναφέρεται σε κάποιο από τα παρακάτω λήμματα:

*πόλη, μεγάλος οικισμός.

Αναφέρονται επίσης ονομαστικά ως "Πόλη" οι οικισμοί:

*Κωνσταντινούπολη, σημαντική πόλη της Τουρκίας, που αναφέρεται συχνά ως "Πόλη".
*Πόλη Χρυσοχούς, πόλη της επαρχίας Πάφου στην Κύπρο, που αναφέρεται συχνά  ως "Πόλη".
Βενσάν Μπρασιγκλιανό

Ο **Βενσάν Μπρασιγκλιανό** (γεννημένος το 1958) είναι Γάλλος πρώην επαγγελματίας ποδοσφαιριστής, ο οποίος αγωνιζόταν στην θέση του μέσου.

## Βιογραφία
Έχοντας αναδειχθεί ποδοσφαιρικά στην ΦΚ Μετς, σύντομα εξελίχθηκε σε βασικό στέλεχος της ομάδας. Το 1984 κατέκτησε το Κύπελλο Γαλλίας , ενώ την αμέσως επόμενη χρονιά συμμετείχε στο Κύπελλο Κυπελλούχων Ευρώπης του 1985, όπου και ήταν μέλος της ενδεκάδας η οποία απέκλεισε την ΦΚ Μπαρτσελόνα στα πλαίσια του πρώτου γύρου της διοργάνωσης.

Έπειτα από διάστημα παραμονής σχεδόν 10 ετών στην πρώτη ομάδα του συλλόγου, μεταγράφηκε στην ΦΚ Ναντ. Η πρώτη του σεζόν, το 1985-1986, ολοκληρώθηκε με την κατάληψη της δεύτερης θέσης του πρωταθλήματος και πορεία ως τα προημιτελικά του Κυπέλλου ΟΥΕΦΑ της σεζόν 1985-1986.

Το 1989, μεταγράφηκε στην Νιμ Ολιμπίκ, η οποία αγωνιζόταν, τότε, στην δεύτερη κατηγορία, ενώ ήταν στέλεχος της ομάδας η οποία, το 1991, πήρε την άνοδο για την πρώτη κατηγορία του γαλλικού ποδοσφαίρου. Αποχώρησε από τον σύλλογο μετά το πέρας της σεζόν 1991-1992.

Το 2000, εντάχθηκε στο τεχνικό επιτελείο της ΦΚ Ναντ, όπου και ανέλαβε χρέη υπευθύνου μεταγραφικού σχεδιασμού.

Στις 3 Δεκεμβρίου 2009, ανέλαβε χρέη βοηθού προπονητή του Ζαν-Μαρκ Φυρλάν, ο οποίος αντικατέστησε τον Γκέρνοτ Ρορ στην τεχνική ηγεσία της πρώτης ομάδας του συλλόγου.

Είναι θείος του πρώην επαγγελματίας τερματοφύλακα, Τζενάρο Μπρασιγκλιάνο.

## Διακρίσεις
* **[[Λιγκ 1|Πρωτάθλημα Γαλλίας]]** :
** Δευτεραθλητής: 1986 με την ΦΚ Ναντ

* **[[Κύπελλο Γαλλίας (ποδόσφαιρο ανδρών)|Κύπελλο Γαλλίας]]** :
** **Κυπελλούχος**: 1984 με την ΦΚ Μετς

## Παραπομπές


## Εξωτερικοί Σύνδεσμοι
* 
* Συνέντευξη του Βενσάν Μπρασιγκλιανό στην επίσημη ιστοσελίδα της ΦΚ Ναντ

Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Νιμ Ολιμπίκ
Κατηγορία:Μέσοι ποδοσφαιριστές
Μάγκνους Α΄ της Σουηδίας

Ο **Μάγκνους Α΄ της Σουηδίας** ή **Μάγκνους ο Δυνατός** (δαν. *Magnus den Stærke*) ή **Μάγκνους Νίλσεν** (δαν. *Magnus Nielsen*) ή **Μάγκνους Νίλσον** (σουηδ. *Magnus Nilsson*), 1106 - 4 Ιουνίου 1134) ήταν Δανός πρίγκιπας που κυβέρνησε το Γκαίταλαντ από το 1125 ως το 1130. Η θέση του ως βασιλιάς της Σουηδίας ήταν αμφισβητούμενη την εποχή του, αν και σήμερα είναι αναγνωρισμένος ως πρώην Σουηδός μονάρχης. Ο Μάγκνους ήταν γιος του βασιλιά Νικολάου της Δανίας και της Μαργαρίτας Φρένκουλλα.

Όταν απεβίωσε ο πρώτος ξάδελφος της Μαργαρίτας, βασιλιάς Ίνγκε Β΄ το 1125, ο Μάγκνους διεκδίκησε τον θρόνο της Σουηδίας όντας εγγονός του Ίνγκε Α΄. Ο Μάγκνους αναγνωρίστηκε από τους κατοίκους του Γκαίταλαντ, αλλά σύμφωνα με το Δίκαιο του Βεστεργκότλαντ έπρεπε να γίνει αποδεκτός και από τους Σουηδούς. Οι Σουηδοί όμως είχαν επιλέξει για βασιλιά τον Ράγκνβαλντ Κναπχόβντε. Ο Ράγκνβαλντ δολοφονήθηκε αργότερα από υποστηρικτές του Μάγκνους, με πρόσχημα την ασεβή του συμπεριφορά προς αυτούς.

Γύρω στο 1127 ο Μάγκνους παντρεύτηκε τη Ρίκισσα της Πολωνίας, κόρη του Μπολέσλαφ Γ΄. Το 1130 ο Μάγκνους υποστήριξε τον Μπολέσλαφ στην προσπάθειά του να κατακτήσει το νησί Ρύγκεν. Θεωρείται ότι ο Μάγκνους δεν άσκησε εξουσία στο Βεστεργκότλαντ, ενώ πιθανότατα εκδιώχθηκε από τη Σουηδία από τον διάδοχό του, τον Σβέρκερ Α΄ το 1130.

Το 1131 ο Μάγκνους έδωσε εντολή για τη δολοφονία του εξαδέλφου του και πιθανού αντιπάλου του για το δανικό θρόνο, Κνούτου Λαβάρντ, προκειμένου να τοποθετήσει τον εαυτό του διάδοχο του θρόνου. Αν και τελικά δέχτηκε υποστήριξη από τον πατέρα του, ο Μάγκνους βρέθηκε αντιμέτωπος με μια εμφύλια σύρραξη από τους ετεροθαλείς αδελφούς του Κνούτου, τον Ερρίκο Εμούνε και τον Χάραλντ Κέσγε. Πέθανε στις 4 Ιουνίου 1134 κατά τη διάρκεια της Μάχης του Φόντεβικ. Ο πατέρας του Νικόλαος πέθανε αργότερα το ίδιο έτος.

## Παραπομπές


Κατηγορία:Δούκες του Σλέσβιχ
Κατηγορία:Βασιλείς της Σουηδίας
Κατηγορία:Οίκος των Έστριντσεν
Αριστεύς ο Αργείος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm,%20432-420%20BC,%20Olympia.%2087-90th%20Olympiad.jpg|μικρογραφία|[Ημίδραχμο της Ολυμπίας, χρονολογούμενο μεταξύ 87ης  (432 π.Χ.) και 90ης (420 π.Χ.) διοργάνωσης των αγώνων]]
Ο **Αριστεύς ο Αργείος** (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Άργος ο οποίος στέφθηκε νικητής στο αγώνισμα του δόλιχου κατά τους 90ους (420 π.Χ.) ολυμπιακούς αγώνες της αρχαιότητας. Πατέρας του ήταν ο ολυμπιονίκης της πάλης ο Χείμων, ενώ οι ανδριάντες και των δύο στην Ολυμπία είχαν φιλοτεχνηθεί από τον γλύπτη Παντία τον Χίο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αργείοι ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (5ος αιώνας π.Χ.)
Βασίλης Κρεμμυδάς

Ο **Βασίλης Κρεμμυδάς** (Μεσσήνη, 25 Σεπτεμβρίου 1935 - Αθήνα,12 Νοεμβρίου 2017) ήταν Έλληνας ιστορικός, ομότιμος καθηγητής του πανεπιστημίου Αθηνών. Επίκεντρο της επιστημονικής του έρευνας είναι η περίοδος της οθωμανικής επικυριαρχίας στην Ελλάδα, η Επανάσταση του 1821 και τα πρώτα χρόνια λειτουργίας και διαμόρφωσης του ελληνικού κράτους.

Εργάστηκε πολλά χρόνια ως φιλόλογος στην ιδιωτική εκπαίδευση (στο φροντιστήριο του Φώτη Αποστολόπουλου, στα Εκπαιδευτήρια Ζηρίδη, στη Σχολή Μωραϊτη). Το 1981 εξελέγη καθηγητής στο νεοϊδρυθέν τότε Πανεπιστήμιο Κρήτης, όπου διετέλεσε και  Πρόεδρος της Διοικητικής Επιτροπής.. Από το 1986 μέχρι και τη συνταξιοδότησή του δίδαξε στο Οικονομικό Τμήμα της Νομικής Σχολής στην Αθήνα.

Θεωρείται πως σημάδεψε, μαζί με άλλους ιστορικούς, όπως ο Σπύρος Ασδραχάς και ο Γιώργος Δερτιλής τη σύγχρονη ιστορική έρευνα

## Εργογραφία
Όπως έχει καταγραφεί στη βάση της BiblioNet:
*(2014) *Εσύ πώς έζησες μικρός, παππού;*, Τυπωθήτω, ISBN 978-960-402-430-8
*(2013) *Επιφυλλίδες*, Gutenberg - Γιώργος & Κώστας Δαρδανός, ISBN 978-960-01-1621-2
*(2013) *Εταιρεία Τοκογλυφίας Ν. Ταμπακόπουλος & ΣΙΑ 1816 - 1820*, Gutenberg - Γιώργος & Κώστας Δαρδανός, ISBN 978-960-01-1603-8
*(2012) *Κρίση*, Καλλιγράφος, ISBN 978-960-9568-09-8
*(2012) *Ο θείος από την Αμερική*, Τυπωθήτω, ISBN 978-960-402-419-3
*(2012) *Σύντομη ιστορία του ελληνικού κράτους*, Καλλιγράφος, ISBN 978-960-9568-20-3
*(2012) *Τα εντός μου...*, Καλλιγράφος, ISBN 978-960-9568-08-1
*(2010) *"'Ωρα καλή στην πρύμνη σου κι αέρας στα πανιά σου..."*, Τυπωθήτω, ISBN 978-960-402-377-6
*(2010) *Η Μεγάλη Ιδέα*, Τυπωθήτω, ISBN 978-960-402-374-5
*(2009) *Διπλό ταξίδι*, Μουσείο Μπενάκη, ISBN 978-960-476-025-1
*(2007) *Από το Σπυρίδωνα Τρικούπη στο σήμερα*, Ίδρυμα της Βουλής των Ελλήνων [κείμενα, επιμέλεια], ISBN 978-960-89284-6-6
*(2007) *Οι Μεγαλοσχολίτες (1863-1974)*, Δωδώνη, ISBN 978-960-385-476-0
*(2006) *Καθημερινές ιστορίες για τα καράβια*, Καλειδοσκόπιο, ISBN 960-7846-65-6
*(2005) *Ο Ιωάννης Κωλέτης του Σπυρομίλιου*, Βιβλιόραμα, ISBN 960-8087-42-2
*(2004) *Το καριοφίλι και το γρόσι*, Εμπορική Τράπεζα της Ελλάδος - Ιστορικό Αρχείο, ISBN 978-960-87940-3-0
*(2001) *Νεότερη ιστορία*, Τυπωθήτω [κείμενα, επιμέλεια σειράς], ISBN 960-8041-54-6
*(2000) *Ο πολιτικός Ιωάννης Κωλέτης*, Τυπωθήτω, ISBN 960-8041-72-4
*(1999) *Εισαγωγή στην οικονομική ιστορία της Ευρώπης*, Τυπωθήτω [κείμενα, επιμέλεια σειράς], ISBN 960-7643-49-6
*(1998) *Πολεμικά σύμμεικτα του '40-'41*, Δήμος Αθηναίων Πολιτισμικός Οργανισμός,
*(1988) *Εισαγωγή στην ιστορία της νεοελληνικής κοινωνίας*, Εξάντας, ISBN 960-256-392-3
*(1986) *Ελληνική ναυτιλία 1776-1835*, Εμπορική Τράπεζα της Ελλάδος - Ιστορικό Αρχείο,
*(1985) *Ελληνική ναυτιλία 1776-1835*, Εμπορική Τράπεζα της Ελλάδος - Ιστορικό Αρχείο,
*(1980) *Συγκυρία και εμπόριο στην προεπαναστατική Πελοπόννησο 1793-1821*, Θεμέλιο, ISBN 9789603100355

## Παραπομπές σημειώσεις


## Εξωτερικοί σύνδεσμοι
*.
*.
*.
*
*Βασίλης Κρεμμυδάς https://www.youtube.com/watch?v=5OFUbPdioDM

Κατηγορία:Έλληνες ιστορικοί του 20ού αιώνα
Λασθένης ο Θηβαίος

[μικρογραφία|[Στατήρας της Ολυμπίας της 94ης (404 π.Χ.) διοργάνωσης των αρχαίων ολυμπιακών αγώνων.]]
Ο **Λασθένης ο Θηβαίος** (5ος/4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Θήβα, ο οποίος στέφθηκε νικητής στο αγώνισμα του δόλιχου κατά τους 94ους ολυμπιακούς αγώνες της αρχαιότητας (404 π.Χ.). Κατά τον ιστορικό του 2ου αιώνα μ.Χ. Διόδωρο τον Σικελιώτη ο Λασθένης κατάφερε να ξεπεράσει σε ταχύτητα ένα άλογο στη διαδρομή από την Κορώνεια προς τη Θήβα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θηβαίοι ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (5ος αιώνας π.Χ.)
Λασθένης (αποσαφήνιση)

Η ονομασία **Λασθένης** μπορεί να αναφέρεται στα παρακάτω άτομα:

* Λασθένης ο Θηβαίος, 5ος αιώνας π.Χ., ολυμπιονίκης στο αγώνισμα του δόλιχου
* Λασθένης ο Ηλείος, 1ος αιώνας π.Χ., ολυμπιονίκης στο αγώνισμα του κέλη
* Λασθένης ο Κνώσσιος, 1ος αιώνας π.Χ., στρατιωτικός από την Κνωσσό
* Λασθένης Κούνδουρος, 1904-1944, πολιτικός και νομικός από τα Χανιά
Τζέιμς Γκάρφιλντ

Ο **Τζέιμς Γκάρφιλντ** (*James Abram Garfield*, 19 Νοεμβρίου 1831 – 19 Σεπτεμβρίου 1881) ήταν ο εικοστός πρόεδρος των Ηνωμένων Πολιτειών της Αμερικής.

Γεννήθηκε στο Μόρλαντ Χιλς του Οχάιο το 1831. Καταγόταν από οικογένεια γαιοκτημόνων και ήταν καθηγητής των γερμανικών σε πανεπιστήμιο του Οχάιο.

## Βιογραφία
Αμερικανός στην υπηκοότητα, ήταν πολιτικός και πρόεδρος των ΗΠΑ. Πολέμησε κατά τον Αμερικανικό εμφύλιο πόλεμο (1861-65) στον στρατό των Βορείων και έφτασε στον βαθμό του αντιστρατήγου. Αργότερα παραιτήθηκε από τον στρατό και εξελέγη στη Βουλή των Αντιπροσώπων. Το 1876 έγινε αρχηγός του Ρεπουμπλικανικού Κόμματος και εξελέγη στις προεδρικές εκλογές του 1880. Στις 7 Μαρτίου 1881 ανέλαβε καθήκοντα πρόεδρου των ΗΠΑ. 

Πέθανε στις 19 Σεπτεμβρίου 1881, λίγους μήνες μετά από επιπλοκές σοβαρού τραυματισμού του, μετά από απόπειρα δολοφονίας του στον σιδηροδρομικό σταθμό της Βαλτιμόρης, στις 2 Ιουλίου του ιδίου έτους.

## Παραπομπές


Κατηγορία:Πρόεδροι των ΗΠΑ
Κατηγορία:Δολοφονημένοι Πρόεδροι των ΗΠΑ
Κατηγορία:Αμερικανοί ελευθεροτέκτονες
Νταμιάν Γκρεγκορινί

Ο **Νταμιάν Γκρεγκορινί**, γεννημένος στην Νις στις 2 Μαρτίου 1979, είναι πρώην Γάλλος ποδοσφαιριστής. Αγωνίστηκε, στην διάρκεια της καριέρας του, ως τερματοφύλακας για λογαριασμό, μεταξύ άλλων, των ΟΖΚ Νις και ΑΣ Νανσί-Λωρραίνη.

Εργάζεται, από τον Ιούνιο του 2015, ως προπονητής τερματοφυλάκων στην ΑΣ Νανσί-Λωρραίνη.

## Βιογραφία
Έχοντας αναδειχθεί ποδοσφαιρικά στην Νις, μεταγράφηκε στην Ολιμπίκ Μαρσέιγ το 2000, προκειμένου να αποτελέσει αναπληρωματικό τερματοφύλακα του Στεφάν Τρεβιζάν. Αγωνίστηκε συνολικά σε 9 αναμετρήσεις για την Ντιβιζιόν 1 κατά την διάρκεια της πρώτης του σεζόν και μόλις σε μία για την σεζόν 2001-2002. Επέστρεψε, τότε, στην Νις, η οποία είχε μόλις προβιβαστεί στην Λιγκ 1. Αποτέλεσε βασικό τερματοφύλακα της ομάδας έως και το 2006, ενώ πέτυχε να διατηρήσει απαραβίαστη την εστία του για διάστημα 988 αγωνιστικών λεπτών από τις 24 Αυγούστου 2002 έως τις 8 Φεβρουαρίου 2003.

Χάνοντας την θέση του βασικού τερματοφύλακα της ομάδας που κατείχε από τον άκρως υποσχόμενο και ταλαντούχο νεαρό Ουγκό Λορίς, εντάχθηκε τον Ιανουάριο του 2007 στην ΑΣ Νανσί-Λωρραίνη. Αγωνίστηκε συνολικά σε 16 αναμετρήσεις πρωταθλήματος και σε δύο αναμετρήσεις για το Κύπελλο ΟΥΕΦΑ, όπου και κλήθηκε να καλύψει την απουσία λόγω τραυματισμού του Τζενάρο Μπρασιγκλιάνο, βασικού τερματοφύλακα του συλλόγου, έπειτα από την μεταγραφή του Ολιβιέ Σορέν στην ΑΖ Οσέρ. Μετά τον Οκτώβριο του 2010, καθιερώθηκε ως βασικός τερματοφύλακας της Νανσί, αντικαθιστώντας τον Μπρασιγκλιάνο, ο οποίος παρέμεινε εκτός αγωνιστικής δράσης για μεγάλο διάστημα.

Επελέγη τρεις φορές μεταξύ των υποψηφίων για την Μολύβδινη Μπάλα από την ιστοσελίδα *[[Les Cahiers du Football]]* το 2006, το 2007 και το 2010.

## Καριέρα

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΣ Νανσί-Λωρραίνη
Apis mellifera adami

Η μέλισσα ***Apis mellifera adami*** (συχνά γραμμένη λανθασμένα και ως "*adamii*"), είναι ένα υποείδος μέλισσας από την περιοχή της Μεσογείου, ενδημικό στην Κρήτη.

## Ετυμολογία
250px|thumb|left|Ο ''Karl Kehrle'' («Αδελφός Αδάμ»).
Ο Καθηγητής *Friedrich Ruttner*, την ονόμασε προς τιμή του Αδελφού Αδάμ (κατά κόσμον *Karl Kehrle*, 3 Αυγούστου 1898, *Mittelbiberach*, Γερμανία – 1 Σεπτεμβρίου 1996, *Buckfast*, Ντέβον (κομητεία), Αγγλία).

## Ταξινομική
Ένα υπο-είδος της *Apis mellifera* (της κοινής μέλισσας), είναι η **μέλισσα της Κρήτης** όπως έχει ταξινομηθεί το 1975, από τον Καθηγητή *Friedrich Ruttner*. Ο πληθυσμός της Κρήτης, έχει ένα παρόμοιο γενότυπο με τους Ελληνικούς πληθυσμούς, αλλά οι μέλισσες της Κρήτης, είναι πιο ανάμικτος πληθυσμός λόγω της αναπαραγωγής και των πρακτικών μελισσοκομικής (δεν υπάρχουν καθαροί πληθυσμοί στο νησί).

## Μελισσοκομική
Τα μελίσσια στη δυτική Κρήτη είναι κατασκευασμένα από τερακότα, ξύλο και λυγαριά. Στα ανατολικά του νησιού, οι κυψέλες είναι πάντα κεραμικές. (*Baumann* 1993: 166).

## Ιδιαίτερα χαρακτηριστικά
Η μέλισσα *Apis mellifera adami* σε αντίθεση με την άλλη Ελληνική μέλισσα *[[Apis mellifera cecropia]]*, είναι πιο παραγωγική, συγχρόνως όμως είναι και ιδιαιτέρως επιθετική.

Το χρώμα της είναι πιο κίτρινο, ενώ της μέλισσας *Apis mellifera cecropia*, είναι πιο σκουρόχρωμο.

## Εορτασμός
Η μέλισσες εορτάζονται κατά την Παγκόσμια Ημέρα της Μέλισσας, στις 20 Μαΐου. Η 20ή Μαΐου, συμπίπτει με τα γενέθλια του Σλοβένου *Anton Janša*, ο οποίος κατά τον 18ο αιώνα πρωτοστάτησε στις σύγχρονες τεχνικές μελισσοκομίας στην πατρίδα του και εγκωμίαζε τις μέλισσες για την ικανότητά τους να εργάζονται τόσο σκληρά, ενώ χρειάζονται τόσο λίγη φροντίδα.

## Δείτε επίσης

## Εικόνες

Αρχείο:Honey bee (Apis mellifera).jpg|Μέλισσα.
Αρχείο:honey bee hind leg from inside 1.jpg|Το πίσω πόδι της *Apis mellifera*, (εξωτερική πλευρά).
Αρχείο:honey bee hind leg from outside.jpg|Το πίσω πόδι της *Apis mellifera*, (εσωτερική πλευρά).
Αρχείο:Honey Bee gathering nectar.jpg|'Νεκταροσυλλέκτρια' μέλισσα.
Αρχείο:Bee on Lavender Blossom 2.jpg|Μέλισσα σε άνθος λεβάντας.


## Σημειώσεις

;Παραπομπές σημειώσεων


## Παραπομπές


## Πηγές
*  Friedrich Ruttner (1975). Die Kretische Biene, Apis mellifica adami [The Cretan bee]. Kretische Die Biene, Apis mellifica adami [The Cretan bee]. Allgemeine Deutsche Imkerzeitung, 9(10), pp. Deutsche Allgemeine Imkerzeitung, 9 (10), pp. 271-272. 271-272.

## Εξωτερικοί σύνδεσμοι
*  A.Gönülşen <small>THE MIDDLE EAST TECHNICAL UNIVERSITY</small>  FEATURE EXTRACTION OF HONEYBEE FOREWINGS AND HINDLEGS USING IMAGE PROCESSING AND ACTIVE CONTOURS Middle East Technical University2004 [Retrieved 2011-12-20] thesis states that *A.m.adamii* populate Cyprus
*  G. W. Elderkin  The Bee of Artemis The American Journal of Philology Vol. 60, No. 2 (1939), pp. 203-213 (article consists of 11 pages) Published by: The Johns Hopkins University Press → JSTOR (part of ITHAKA)

mellifera adami
Κατηγορία:Πανίδα της Ελλάδας
Κατηγορία:Έντομα της Ευρώπης
Πυριλάμπης ο Εφέσιος

[μικρογραφία|[Στατήρας της Ολυμπίας της 106ης  (356 π.Χ.) διοργάνωσης των αγώνων]]
Ο **Πυριλάμπης ο Εφέσιος** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Έφεσο, ο οποίος στέφθηκε νικητής στο αγώνισμα του δόλιχου κατά τους 106ους (356 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Εφέσιοι ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (4ος αιώνας π.Χ.)
Αγεύς ο Αργείος

Ο **Αγεύς ο Αργείος** (γιος του Αριστοκλή, 4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Άργος, ο οποίος στέφθηκε νικητής στο αγώνισμα του δόλιχου κατά τους 113ους ολυμπιακούς αγώνες της αρχαιότητας (328 π.Χ.). Αναφέρεται πως έτρεξε από την Ολυμπία έως το Άργος για να ανακοινώσει τη νίκη του. Αργότερα υπήρξε και νικητής στους αγώνες των Λυκαίων στην Αρκαδία.

## Παραπομπές


Αγευςο Αργειος
Αγευς
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (4ος αιώνας π.Χ.)
Πασίχορος ο Βοιωτός

Ο **Πασίχορος ο Βοιωτός** (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Βοιωτία, ο οποίος στέφθηκε νικητής στο αγώνισμα του δόλιχου κατά τους 121ους ολυμπιακούς αγώνες της αρχαιότητας (296 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Βοιωτοί ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (3ος αιώνας π.Χ.)
Υψικλής ο Σικυώνιος

Ο **Υψικλής ο Σικυώνιος** (1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σικυώνα, ο οποίος στέφθηκε νικητής στο αγώνισμα του δόλιχου κατά τους 177ους ολυμπιακούς αγώνες της αρχαιότητας (72 π.Χ.). Τη διάκριση αυτή αναφέρεται πως την κατέκτησε μαζί με κάποιον *Γάιο Ρωμαίο*, ωστόσο η ισοπαλία κατά το αγώνισμα του δόλιχου είναι εξαιρετικά απίθανη λόγω της μεγάλης διαδρομής - σχεδόν 5 χιλιόμετρα - καθώς και ήταν ασυνήθιστη η συμμετοχή των Ρωμαίων ως αθλητών σε αυτή την χρονική περίοδο, έτσι είναι πιθανό πως πρόκειται για το ίδιο άτομο με την ονομασία του να είναι *Γάιος Υψικλής*, όπου το *Γάιος* (*Caius* ή και *Gaius* στα λατινικά) σημαίνει *ευγενής*.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες (1ος αιώνας π.Χ.)
Τίτος Φλάβιος Μητρόβιος

Ο **Τίτος Φλάβιος Μητρόβιος** (γιος του Νουμένιου ή Δημητρίου, λατινικά: *Titus Flavius Metrobius*, 1ος/2ος αιώνας μ.Χ.) ήταν ολυμπιονίκης από την Ιασό της Καρίας, ο οποίος αναδείχτηκε ολυμπιονίκης στο αγώνισμα του δόλιχου κατά τους 216ους (85 μ.Χ.) ολυμπιακούς αγώνες της αρχαιότητας. Αναφέρεται πως ήταν περιοδονίκης στο άθλημα του δόλιχου και είχε ιδιαίτερα μεγάλο αριθμό νικών στο συγκεκριμένο αγώνισμα, ανάμεσα στις οποίες ήταν και η νίκη κατά την πρώτη διοργάνωση των Καπιτωλίων στη Ρώμη.

## Παραπομπές


## Σχετική βιβλιογραφία
*  C. Habicht, ‘‘Titus Flavius Metrobios, Periodonike aus Iasos’’, in P. Kneissl and V. Losemann (eds) Imperium Romanum: Festschrift fu ̈r Karl Christ zum 75. Geburtstag (Stuttgart 1998)

Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Περιοδονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες από την Καρία
Κατηγορία:Αρχαίοι ολυμπιονίκες (1ος αιώνας)
Πίτερ ντε Μολάιν

Ο **Πίτερ ντε Μολάιν** (ολλανδικά: *Pieter de Molijn*, επίσης αναγραφόμενος και *Pieter de Molyn*, 6 Απριλίου 1595, Λονδίνο - 23 Μαρτίου 1661, Χάαρλεμ) ήταν Ολλανδός ζωγράφος και χαράκτης, γεννημένος στην Αγγλία, που δραστηριοποιήθηκε κατά την περίοδο της Χρυσής ολλανδικής εποχής στη ζωγραφική.

## Βιογραφία
Ο ντε Μολάιν βαπτίστηκε στην Αναμορφωμένη Ολλανδική Εκκλησία του Λονδίνου. Ελάχιστα είναι γνωστά για την πρώτη του εκπαίδευση, αλλά πιθανότατα ταξίδεψε στην Ιταλία και το 1616 έγινε μέλος στη Συντεχνία του Αγίου Λουκά του Χάαρλεμ. Ήταν σύγχρονος με τον Γιάκομπ Πίνας. Στο Χάαρλεμ νυμφεύτηκε την Χεερτρόιτ Χόιχεν ντε Μπι (Geertuyt Huygen de Bie) και κατά την περίοδο 1616-1627 έζησε στο Ντελφτ, όπου νυμφεύτηκε εκ νέου όταν η πρώτη σύζυγός του απεβίωσε. Στη ληξιαρχική πράξη γάμου αναφέρεται ότι η σύζυγός του, Χεερτρόιτ ντε Ρόοβερε (Geertruyt de Roovere) ήταν από το Άμστερνταμ, ενώ ο ίδιος από το Ντελφτ.

Πιθανότατα διετέλεσε μαθητής το Εσάιας φαν ντε Φέλντε. Ο ίδιος είχε αρκετούς μαθητές, ανάμεσά τους οι Χέραρντ τερ Μπορχ και ο γιος του , οι Γιαν Κουλενμπίρ (Jan Coelenbier), ο Άλλαρτ φαν Έφερντινγκεν, ο Κρίστιαν ντε Χουλστ, ο Άντονι Μολάιν, ο Γιαν Νόσε και ο Γιαν Βιλς. Ο ντε Μολάιν ήταν γνωστός για τα τοπία του, αλλά δημιούργησε και πίνακες με σκηνές της καθημερινότητας, θαλασσογραφίες, πορτρέτα και πίνακες με αρχιτεκτονήματα. Αυτός ο τύπος έργου ήταν τυπικός για τους Ιταλούς καλλιτέχνες της εποχής του, που ζωγράφιζαν "λίγο απ' όλα".

Σύμφωνα με τον Άρνολντ Χαουμπράκεν ο Πίτερ ντε Μολάιν απέκτησε ένα γιο, τον Πίτερ Μολάιν τον νεότερο (1637 - 1701), ο οποίος ζωγράφιζε αρκετά καλά, αλλά μετανάστευσε στη Ρώμη σε μικρή ηλικία και έγινε μέλος του συλλόγου *Bentvueghels* ((Ολλ.)= πουλιά ενός φτερού), στον οποίο ανήκαν Φλαμανδοί και Ολλανδοί ζωγράφοι που δραστηριοποιούνταν στη Ρώμη. Εκεί είχε λάβει το προσωνύμιο *Tempeest* (καταιγίδα). και δραστηριοποιούνταν στη δημιουργία κυνηγετικών σκηνών, όπως ο Φρανς Σνάιντερς. Στη Γένοβα φυλακίστηκε για 16 χρόνια, για τη δολοφονία της συζύγου του και στη φυλακή τον επισκέφθηκε ο Γιαν Φίσσερ (Jan Visser), μέλος του ίδιου συλλόγου. Όταν έγινε ο βομβαρδισμός της πόλης από τους Γάλλους το 1684, αποφυλακίστηκε και διέφυγε στην Πάρμα, όπου ζωγράφιζε μέχρι τα γεράματά του, "χρησιμοποιώντας δύο ζευγάρια γυαλιά, το ένα επάνω στο άλλο".

Ωστόσο, σύμφωνα με τον Ελβετό ιστορικό τέχνης Μαρσέλ Ρετλισμπέγκερ (Marcel Roethlisberger) το προσωνύμιο "Pietro Tempesta" είχε δοθεί σε άλλον ζωγράφο από το Χάαρλεμ, τον Πίτερ Μούλιερ ΙΙ (Pieter Mulier II), ο οποίος το είχε λάβει επειδή ζωγράφιζε θαλασσογραφίες σε θύελλα. Στο RKD αναφέρεται ότι μόνον ένας από τους γιους του έγινε αξιόλογος ζωγράφος, ο Άντονι ντε Μολάιν.

## Φωτοθήκη

File:Molyn dunes.jpg|*Αμμόλοφοι*, Μουσείο Herzog Anton Ulrich, Μπράουνσβαϊχ
File:Landdune.jpg|*Τοπίο με αμμόλοφους*, ιδιωτική συλλογή
File:Extensiv.jpg|*Τοπίο με εκτεταμένους αμμόλοφους*, ιδιωτική συλλογή
File:Landschap met pratende boeren by Pieter de Molijn.jpg|*Τοπίο με χωρικούς που συνομιλούν*, Μουσείο Καλών Τεχνών Βουδαπέστης
File:Panorami.jpg|*Πανοραμικό τοπίο με λόφους*, ιδιωτική συλλογή


## Παραπομπές


Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Α΄ κατηγορία καλαθοσφαίρισης Ρωσίας

Η **Α΄ κατηγορία καλαθοσφαίρισης Ρωσίας** (ρωσικά: Суперлига 1, πρώην Суперлига А) είναι επαγγελματικό πρωτάθλημα καλαθοσφαίρισης ανδρών, που αποτελούσε την ανώτατη κατηγορία της ρωσικής επαγγελματικής καλαθοσφαίρισης μέχρι το 2010. Επί του παρόντος, είναι η δευτέρου επιπέδου κατηγορία της ρωσικής επαγγελματικής καλαθοσφαίρισης. Το πρωτάθλημα διοργανώνεται από τη Ρωσική Ομοσπονδία Καλαθοσφαίρισης.

## Ιστορία
Η Σουπερλίγκα 1 υποβιβάστηκε σε δευτέρου επιπέδου κατηγορία της ρωσικής επαγγελματικής καλαθοσφαίρισης μετά την περίοδο 2009–10, οπότε και αντικαταστάθηκε με ένα διαφορετικό πρωτάθλημα, αρχής γενομένης από την περίοδο 2010–11. Το διάδοχο πρωτάθλημα δεν διεξάγονταν από τη Ρωσική Ομοσπονδία Καλαθοσφάιρισης, όπως η Σουπερλίγκα 1, αλλά από ένα ξεχωριστό όργανο που ονομαζόταν Επαγγελματική Καλαθοσφαιρική Λίγκα (ПБЛ).

Από την περίοδο 2010–11 και μετά, Σουπερλίγκα Α και Σουπερλίγκα Β (η προηγούμενη δευτέρου επιπέδου κατηγορία της ρωσικής καλαθοσφαίρισης) ενώθηκαν σε ένα ενιαίο πρωτάθλημα, τη Σουπερλίγκα 1, ως δευτέρου επιπέδου κατηγορία της ρωσικής καλαθοσφαίρισης. Την εναρκτήρια περίοδο 2010-11, συμμετείχαν στην κατηγορία 11 σύλλογοι.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Ρωσία
Ίασος (αποσαφήνιση)

Η ονομασία **Ίασος** μπορεί να αναφέρεται στα παρακάτω:

* Ίασος (μυθολογία), ονομασία διαφόρων προσώπων στην ελληνική μυθολογία
* Ιασός Καρίας, πόλη στην Καρία της Μικράς Ασίας
Γκαμπί της βασίλισσας (Άμυνα Τάρρας)

Η **Άμυνα Τάρρας** (*Tarrasch Defense*) είναι μια σκακιστική βαριάντα στο μη αποδεκτό γκαμπί της βασίλισσας, η οποία χαρακτηρίζεται από τις κινήσεις 1.δ4 δ5 2.γ4 ε6 3.Ιγ3 γ5 (σε αλγεβρική σημειογραφία).

## Θεωρία
Τα μαύρα, με την κίνησή τους ...γ5, κάνουν μια επιθετική προσφορά για χώρο στο κέντρο. Μετά από τις κινήσεις γ:δ5 και δ:γ5 των λευκών, τα μαύρα θα μείνουν με ένα απομονωμένο πιόνι στο τετράγωνο δ5. Ένα τέτοιο πιόνι μπορεί να είναι αδύναμο, δεδομένου ότι δεν μπορεί πλέον να υπερασπιστεί από άλλα πιόνια, αλλά δίνει στα μαύρα ένα άνοιγμα στο κέντρο και ανεμπόδιστες γραμμές για να αναπτύξουν τους αξιωματικούς τους.

Το άνοιγμα υποστηρίχθηκε από τον Γερμανό γκρανμαίτρ Ζίγκμπερτ Τάρρας, ο οποίος ισχυρίστηκε ότι η αύξηση της κινητικότητας που απολαμβάνουν τα μαύρα είναι ένα καλό αντάλλαγμα για την έμφυτη αδυναμία του απομονωμένου πιονιού τους στο κέντρο. Μετά από τις διδαχές του Βίλελμ Στάινιτς, αρκετοί γκρανμαίτρ της εποχής απέρριψαν από πρώτο χέρι την Άμυνα Τάρρας, λόγω της αδυναμίας δομής πιονιών, αλλά ο Τάρρας συνέχιζε να παίζει το άνοιγμά του απορρίπτοντας τις άλλες βαριάντες του Γκαμπί της βασίλισσας, μέχρι που έφτασε στο σημείο να βάζει ερωτηματικά στις συνήθεις κινήσεις για όλες τις βαριάντες εκτός από την Τάρρας (στην οποία είχε βάλει θαυμαστικό) στο βιβλίο του *Die Moderne Schachpartie*.

Η Άμυνα Τάρρας θεωρείται ηχηρή άμυνα. Ακόμα κι αν τα μαύρα αποτύχουν να κάνουν χρήση της κινητικότητάς τους και καταλήξουν σε κάποιο υποδεέστερο φινάλε που συνδέεται άμεσα με την υπεράσπιση του απομονωμένου πιονιού τους, εάν το υπερασπιστούν με ακρίβεια, είναι σε θέση να αποσπάσουν την ισοπαλία.

## Βαριάντες
Η Άμυνα Τάρρας καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς D32–D34.

## Δείτε επίσης
* Γκαμπί της βασίλισσας (Ημι-Τάρρας άμυνα)

## Παραπομπές


### Πηγές
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Tarrasch Defense

Κατηγορία:Σκακιστικά ανοίγματα
Κατάλογος μοναρχών του Βασιλείου των Δύο Σικελιών

Ο παρών κατάλογος παρουσιάζει τους μονάρχες του Βασιλείου των Δύο Σικελιών, από την ίδρυσή του το 1808 ως την προσάρτησή του στο Βασίλειο της Ιταλίας το 1861.

## Κατάλογος των βασιλέων
### [[Οίκος του Μιρά]]

### [[Οίκος των Βουρβόνων-Ισπανίας|Οίκος των Βουρβόνων-Δύο Σικελιών]]

## Δείτε επίσης

*Κατάλογος μοναρχών της Σικελίας
*Κατάλογος μοναρχών της Νεαπόλεως

## Παραπομπές


## Εξωτερικοί σύνδεσμοι
* 


*Καταλογος
Μάγκνους Β΄ της Σουηδίας

Ο **Μάγκνους Β΄ της Σουηδίας** ή **Μάγκνους Χένρικσον** () βασιλιάς της Σουηδίας (1160-1161), ήταν γιος του Χένρικ Σκάντελορ και της Ίνγκριντ Ράγκνβαλντσντοτερ.  Ο πατέρας του ήταν γιος του Σβεντ Τρόνκρεβερ και εγγονός του Σβεν Β΄ της Δανίας, η μητέρα του ήταν εγγονή του Ίνγκε Α΄ της Σουηδίας. 
Παντρεύτηκε την ετεροθαλή αδελφή του Μπριγκίτα Χάραλντσντοτερ, νόθη κόρη του Χάραλντ Δ΄ της Νορβηγίας. Ο Μάγκνους ήταν ο δεύτερος σύζυγός της.

Ο Μάγκνους ως διεκδικητής του Σουηδικού θρόνου, έστησε ενέδρα και σκότωσε τον βασιλιά Ερρίκο Θ΄ της Σουηδίας στις 18 Μαΐου 1160, όταν αυτός έφευγε από την εκκλησία στην Ουψάλα.  Ο Μάγκνους Β¨ δολοφονήθηκε το επόμενο έτος από άνδρες του Καρόλου Σβέρκερσον. Ο Μάγκνους Β΄ ήταν ο τελευταίος βασιλιάς από τον Οίκο των Έστριντσεν και ενταφιάστηκε στο αβαείο Βρέτα.

## Παραπομπές


## Εξωτερικοί σύνδεσμοι
* 

Κατηγορία:Βασιλείς της Σουηδίας
Κατηγορία:Οίκος των Έστριντσεν
Σβέρκερ Α΄ της Σουηδίας

Ο **Σβέρκερ Α΄ ο Πρεσβύτερος** ήταν βασιλιάς της Σουηδίας (περί το 1132 - 1156).

Υπήρξε μεγάλος γαιοκτήμονας από το Έστεργκετλαντ. Σύμφωνα με τα στοιχεία που παρέχονται στο Δίκαιο του Βέστεργκετλαντ, το όνομα του πατέρα του ήταν Κορνούμπε, όμως σύμφωνα με το Σκάλνταταλ αυτό ήταν Κολ. Αναγνωρίστηκε ως βασιλιάς στις αρχές της δεκαετίας του 1130 και κατάκτησε το Βαστεργκότλαντ και ίσως εκδίωξε τον βασιλιά Μάγκνους Α΄. Ο Σβέρκερ κυβέρνησε για περίπου 26 έτη, αλλά δεν υπάρχουν πολλά γνωστά στοιχεία για τη βασιλεία του. Θεωρείται ότι την εποχή του ιδρύθηκαν οι μονές-αββαεία του Αλβάστρα, Νιντάλα και Βάρνχεμ.

Σύμφωνα με ένα ρωσικό χρονικό, η νεοσυσταθείσα Δημοκρατία του Νόβγκοροντ ήρθε σε αντιπαράθεση με τη Σουηδία, την περίοδο της βασιλείας του Σβέρκερ, το 1142, τερματίζοντας έτσι μια μακρά περίοδο ειρήνης.

Ο Σβέρκερ δολοφονήθηκε το 1156 στην άμαξά του, κοντά στο Αλβάστρα, πηγαίνοντας για να παρακολουθήσει τη λειτουργία των Χριστουγέννων. Το έγκλημα που δημιούργησε έντονες αντιδράσεις, εικάζεται ότι ήταν έργο του διεκδικητή του θρόνου Μάγκνους Χένρικσον.

## Οικογένεια

Με πρώτη σύζυγο του παιδιά του Ούλβχιλντ Χάακονσντοττερ ήταν:
* Έλενα της Σουηδίας, βασίλισσα της Δανίας.
* Ιωάννης απεβ. μεταξύ 1150 - 1153, πρίγκιπας.
* Κάρολος Ζ΄ της Σουηδίας.
* Ιγκεγκέρδη Σβέρκερσντόττερ (πέθανε 1204), μοναχή στο αβαείο του Βρέτα.

Με τη δεύτερη σύζυγο του Ριτσέζα των Πιάστ, κόρη του Μπολέσλαφ Γ΄ του Στραβόστομου, δούκα της Μικρής Πολωνίας, παιδί του ήταν:
* Βολεσλάβος της Σουηδίας..

Από κάποια από τις προηγούμενες ή από άλλη γυναίκα:
* Σούνε Σικ  γενν. π. 1152, δούκας του Έστεργκετλαντ (;).

## Παραπομπές


Κατηγορία:Βασιλείς της Σουηδίας
Κατηγορία:Οίκος του Σβέρκερ
Ζώπυρος (σατράπης)

Ο **Ζώπυρος** (περ. 500 π.Χ) ήταν Πέρσης ευγενής που αναφέρεται στις *Ιστορίες* του Ηροδότου.

Ήταν γιος του Μεγάβυζου, ο οποίος βοήθησε τον Δαρείο Α΄ στην ανάβαση του στον θρόνο. Όταν η Βαβυλώνα επαναστάτησε εναντίον του Δαρείου, ο Ζώπυρος συνέλαβε ένα σχέδιο για την ανακατάληψη της πόλης. Αφού έκοψε τη μύτη και τ' αυτιά του, ο Ζώπυρος εμφανίστηκε ενώπιον του Δαρείου και του ανέφερε το σχέδιο του: θα πήγαινε στη Βαβυλώνα και θα δήλωνε πως ήταν εξορισμένος που τιμωρήθηκε από τον Δαρείο. Οι Βαβυλώνιοι τον πίστεψαν και του ανέθεσαν τη διοίκηση των στρατευμάτων, γεγονός που επέτρεψε στον Ζώπυρο να αποδυναμώσει την άμυνα της πόλης. Οι στρατιές του Δαρείου ανακατέλαβαν την πόλη και ο Ζώπυρος έγινε σατράπης.

Η ακρίβεια αυτή της περιγραφής αμφισβητείται. Πρώτον, η ιστορία θυμίζει την ομηρική περιγραφή της κατασκοπείας του Οδυσσέα στην Τροία. Δεύτερον, καμία επιγραφή σε σφηνοειδή γραφή δεν αναφέρει τον Ζώπυρο ως σατράπη της Βαβυλώνας.

Σύμφωνα με τον Ηρόδοτο, ο Ζώπυρος είχε ένα γιο ονόματι Μεγάβυζος.

## Παραπομπές

## Εξωτερικοί σύνδεσμοι
* 

Κατηγορία:Πέρσες
Ερρίκος Θ΄ της Σουηδίας

Ο **Έρικ Θ΄ της Σουηδίας**, γνωστός και ως **Έρικ ο Άγιος** ήταν βασιλιάς της Σουηδίας (1156-1160). Δεν έχουν επιβιώσει ιστορικά στοιχεία για τη βασιλεία του, καθώς οι πληροφορίες που είναι γνωστές σήμερα βασίζονται σε μετέπειτα αφηγήσεις, που τον καθιέρωσαν ως Άγιο. Το ρωμαιοκαθολικό μαρτυρολόγιο τον ονομάζει Άγιο, που η μνήμη του εορτάζεται στις 18 Μαΐου.

Πιθανολογείται η καταγωγή του από τους Γεάτες, όπως και άλλες δυναστικές οικογένειες της Σουηδίας. Από το 1150 ήταν εχθρός με τον Σβέρκερ Α΄, ο οποίος είχε ανεβεί στο θρόνο γύρω στο 1130 και δολοφονήθηκε το 1156, όταν και ο Έρικ αναγνωρίστηκε ως Βασιλιάς στις περισσότερες επαρχίες του βασιλείου.

Η βασιλεία του Έρικ Θ΄ τερματίστηκε αρκετά σύντομα όταν δολοφονήθηκε στην Ουψάλα, το 1160. Λέγεται ότι δολοφόνος του ήταν ο Έμουντ Ουλβμπάνε, άτομο που είχε προσληφθεί για να εξυπηρετήσει τα συμφέροντα της δυναστείας του Σβέρκερ. Όμως, υπάρχει και η άποψη ότι τον δολοφόνο τον είχε ορίσει ο Μάγκνους Χένρικσον, διεκδικητής του σουηδικού θρόνου.

## Παραπομπές


Κατηγορία:Βασιλείς της Σουηδίας
Κατηγορία:Οίκος του Έρικ
Ξεναγόρας της Αλικαρνασσού

Ο **Ξεναγόρας**, γιος του Πραξιλάου, ήταν Κάρας που αναφέρεται από τον Ηρόδοτο ως διοικητής και συνάδερφος του Μασίστη, γιου του Δαρείου Α'. Ο Ξεναγόρας παρενέβη κατά τη διάρκεια σύγκρουσης μεταξύ του Μασίστη και του Αρταύντη, αποτρέποντας τον Αρταύντη να σκοτώσει τον Μασίστη. Τότε, ο Ξεναγόρας κέρδισε την εύνοια του Ξέρξη, βασιλέα της Περσίας και αδερφού του Μασίστη, ο οποίος τον όρισε βασιλέα της Κιλικίας. Ωστόσο, μεταγενέστεροι μελετητές δηλώνουν πως η Κιλικία δεν ήταν σατραπεία της Περσικής Αυτοκρατορίας και πως κυβερνιόταν από τον οίκο του Συέννεση, οπότε ο Ξεναγόρας ήταν υπόλογος στον ντόπιο βασιλέα.

## Παραπομπές



κατηγορία:Πέρσες
Γκαμπί της βασίλισσας (Ημι-Τάρρας άμυνα)

Η **Ημι-Τάρρας άμυνα** (*Semi-Tarrasch Defense*) είναι μια σκακιστική βαριάντα στο μη αποδεκτό γκαμπί της βασίλισσας, η οποία χαρακτηρίζεται από τις κινήσεις 1.δ4 δ5 2.γ4 ε6 3.Ιγ3 Ιζ6 4.Ιζ3 γ5 (σε αλγεβρική σημειογραφία).

## Θεωρία
Σε αντίθεση με την κανονική Άμυνα Τάρρας, στην Ημι-Τάρρας τα μαύρα δεν αποδέχονται το απομονωμένο πιόνι, δεδομένου ότι έχουν πρόθεση να καταλάβουν το τετράγωνο δ5 με τον ίππο τους (όπως είναι πλέον γνωστό, αν παιχτεί 5.γ:δ5, 5...ε:δ5 η θέση είναι αμφίβολη μετά από 6.Αη5) και έτσι εκχωρούν το πλεονέκτημα του χώρου στα λευκά. Η ενδεχόμενη ανακατάληψή του με την κίνηση Ιζ6 αποτρέπει τα μαύρα από μια απρόσκοπτη μεταφορά της παρτίδας σε Ημι-Τάρρας όταν τα λευκά έχουν παίξει 4.Αη5.

Μετά από το 4...γ5, τα λευκά παίζουν συνήθως τις κινήσεις 5.γ:δ5 Ι:δ5 6.ε3 ή 6.ε4, οι οποίες οδηγούν την παρτίδα σε διαφορετικούς τύπους παιχνιδιού και έχουν προσελκύσει το ενδιαφέρον ισχυρών παικτών, τόσο με τα λευκά όσο και με τα μαύρα, από τις αρχές του εικοστού αιώνα.

## Βαριάντες
Η Ημι-Τάρρας άμυνα καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς D40–D42.

### Συμμετρική βαριάντα
Στη συμμετρική βαριάντα (η οποία καταχωρήθηκε στον ECO κωδικό D40) έχουμε μια άμεση επίθεση στο τετράγωνο δ5, τα λευκά παραιτούνται από το φιανκέτο επιλέγοντας να διατηρήσουν για την ώρα τον έλεγχο του κέντρου παίζοντας 4.ε3 και ακολουθούν οι κινήσεις 4...Ιζ6 5.Ιζ3 Ιγ6 που είναι η φυσιολογική συνέχεια. Από τη θέση αυτή, τα λευκά έχουν την επιλογή να δημιουργήσουν ένα απομονωμένο πιόνι στα μαύρα, τα οποία αποδέχονται την αδυναμία δομής πιονιών με αντάλλαγμα ένα ενεργό παιχνίδι κομματιών, ή παίζουν 6.α3, με σκοπό το δ:γ5, ακολουθούμενο από β4 και Αβ2, που έχει ως στόχο θέσεις στις οποίες το επιπλέον τέμπο θα είναι χρήσιμο εάν τα μαύρα διατηρήσουν τη συμμετρία. Ως εκ τούτου, μια διαφορετική τροπή δίνει η κίνηση 6...Ιε4, από τη στιγμή που παίχτηκε από τον Μπόμπι Φίσερ εναντίον του Τίγκραν Πετροσιάν στο ματς υποψηφίων το 1971.

## Παραπομπές


### Πηγές

* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Semi-Tarrasch Defense

Κατηγορία:Σκακιστικά ανοίγματα
Παλμίρο Τολιάτι

Ο **Παλμίρο Τολιάτι** (ιταλ.*Palmiro Michele Nicola Togliatti*, Γένοβα, 26 Μαρτίου 1893 - Γιάλτα, 21 Αυγούστου 1964) ήταν Ιταλός πολιτικός και γενικός γραμματέας του Ιταλικού Κομμουνιστικού Κόμματος από το 1927 έως το θάνατό του.

## Παραπομπές


Κατηγορία:Ιταλοί πολιτικοί
Κατηγορία:Ιταλοί κομμουνιστές
Φίλιππος Β' (αποσαφήνιση)

Με τον τίτλο **Φίλιππος Β**' μπορεί να εννοούνται:

* Φίλιππος Β΄ της Μακεδονίας
* Φίλιππος Β΄ της Γαλλίας
* Φίλιππος Β' της Σαβοΐας
* Φίλιππος Β΄ της Ισπανίας
* Φίλιππος Β΄ Φιλορωμαίος
Σεισμός στο Βάρτο (1966)

Ο **σεισμός στο Βάρτο** συνέβη στις 19 Αυγούστου του 1966 στην κωμόπολη Βάρτο της επαρχίας Μους στην ανατολική Τουρκία και ήταν 6,8 βαθμών της κλίμακας Ρίχτερ, ενώ η μέγιστη αντιληπτή έντασή του ανήλθε στο επίπεδο IX (9), ήταν δηλαδή «πολύ καταστροφικός», στη 12-βάθμια Κλίμακα Μερκάλι.

Ο εγκέλαδος στην ανατολική Τουρκία ήταν ανελέητος, καθώς 4.100 σπίτια κατέρρευσαν σε 150 χωριά των επαρχιών Ερζερούμ, Μους, Μπινγκέλ και Μπιτλίς. Ο απολογισμός ήταν τραγικός, καθώς 2.394 άτομα έχασαν τη ζωή τους. Σκηνές ανείπωτης φρίκης σημειώθηκαν στην κωμόπολη Βάρτο, νότια του Ερζερούμ, η οποία ισοπεδώθηκε. Τη στιγμή του σεισμού, σε τοπική κινηματογραφική αίθουσα προβαλλόταν παιδική ταινία. Ο κινηματογράφος κατέρρευσε και από τα ερείπια ανασύρθηκαν νεκρές περισσότερες από 200 μητέρες και μικρά παιδιά, ενώ χιλιάδες τραυματίες και πάνω από 100.000 άστεγοι συμπλήρωσαν την καταστροφή στην πληγείσα περιοχή. Τεράστιες καταστροφές υπέστη και η πόλη Χίνις.

## Παραπομπές


## Εξωτερικοί σύνδεσμοι
*Ιστορικό φονικών σεισμών Ριζοσπάστης

Βαρτο
Σερβικό Προοδευτικό Κόμμα

Το **Σερβικό Προοδευτικό Κόμμα** (σερβικά: *Српска напредна странка*) είναι ένα εθνικό συντηρητικό πολιτικό κόμμα της Σερβίας.

Ιδρύθηκε τον Οκτώβριο του 2008 από 21 πρώην μέλη του Σερβικού Ριζοσπαστικού Κόμματος.

## Πρόεδροι του Κόμματος

## Αποτελέσματα Εκλογών

### Κοινοβουλευτικές εκλογές

### Προεδρικές εκλογές

## Αξιώματα που κερδήθηκαν
Σημαντικά αξιώματα που έχουν κερδίσει μέλη του Σερβικού Προοδευτικού Κόμματος είναι τα εξής:

## Παραπομπές



Κατηγορία:Πολιτικά κόμματα της Σερβίας
Ημέρα Ισότητας των Γυναικών

μικρογραφία|Η απόφαση της 19ης Τροποποίησης του Συντάγματος των Ηνωμένων Πολιτειών, η οποία έδωσε το δικαίωμα ψήφου στις γυναίκες σε όλη τη χώρα.
Η **Ημέρα της ισότητας των γυναικών** είναι μέρα εορτής στις Ηνωμένες Πολιτείες, στις 26 Αυγούστου κάθε χρόνου,  για να τιμήσουν τη χορήγηση του δικαιώματος της ψηφοφορίας στις γυναίκες σε όλη τη χώρα. Στις γυναίκες στις Ηνωμένες Πολιτείες παραχωρήθηκε το δικαίωμα ψήφου στις 26 Αυγούστου, το 1920, όταν με την 19η Τροποποίηση του Συντάγματος των Ηνωμένων Πολιτειών πιστοποιήθηκε η χορήγηση ως νόμος.

## Παραπομπές


Κατηγορία:Φεμινισμός στις Ηνωμένες Πολιτείες
Κατηγορία:Φεμινισμός πρώτου κύματος
Ταραμάς

μικρογραφία|Ταραμάς
**Ταραμάς** είναι η πρώτη ύλη για την ταραμοσαλάτα, ένα από τα πιο φημισμένα νηστίσιμα πιάτα. Στην ουσία πρόκειται για αυγά ψαριών, συνηθέστερα του κυπρίνου, του μπακαλιάρου ή κάποιου άλλου είδους ψαριού, τα οποία χρησιμοποιούνται για τη παρασκευή του γνωστού σαρακοστιανού εδέσματος.
## Είδη
Η καλύτερη ποιότητα ταραμά είναι ο λεγόμενος λευκός αν και στην πραγματικότητα το χρώμα του είναι ελαφρώς γκριζόλευκο.
Ο λευκός ταραμάς είναι “καθαρός” δηλαδή περιέχει 100% αυγά ψαριών και για αυτό είναι ακριβός, αλλά φτιάχνει νοστιμότερη ταραμοσαλάτα. Φυσικά, υπάρχουν διάφορες ποιότητες με υποδεέστερη ποιότητα, αλλά επίσης νόστιμη, τον ροζ ταραμά, ο οποίος περιέχει χρώμα και άλλες προσμίξεις.

## Ονομασία
Η λέξη ταραμάς είναι τουρκικής προέλευσης και βγαίνει από τη λέξη ταραμά (tarama) που σημαίνει αυγά ψαριών.

## Δείτε ακόμα
* Ταραμοσαλάτα
## Παραπομπές


Κατηγορία:Ορεκτικά
Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Τουρκικές λέξεις και φράσεις
AlphaGo

alt=Το λογότυπο του Alphago|thumb|235x235px
Το **AlphaGo** είναι ένα πρόγραμμα υπολογιστή που αναπτύχθηκε από την Google DeepMind της Alphabet Inc. στο Λονδίνο για να παίξει το επιτραπέζιο παιχνίδι Γκο. Τον Οκτώβριο του 2015, έγινε ο πρώτος υπολογιστής Γκο που νίκησε επαγγελματία παίκτη Γκο επί ίσοις όροις σε ένα σε φυσικό μέγεθος 19 × 19 ταμπλό. Τον Μάρτιο του 2016 ο υπολογιστής AlphaGo νίκησε τον επαγγελματία παίχτη Λι Σεντόλ σε ματς 5 παιχνιδιών, η πρώτη φορά που πρόγραμμα υπολογιστή Γκο νικάει επαγγελματία 9 νταν χωρίς κάποιος να αρχίζει με μειονέκτημα. Παρόλο που ο υπολογιστής έχασε το τέταρτο παιχνίδι, ο Σεντόλ παραιτήθηκε στο τελευταίο παιχνίδι, διαμορφώνοντας το τελικό 4-1 υπέρ του AlphaGo. Σε αναγνώριση της νίκης του επί του Σεντόλ, απονεμήθηκε τιμητικά στο AlphaGo η κατηγορία 9 νταν, από την Κορεατική Ένωση Μπαντούκ (Korea Baduk Association). Το AlphaGo επιλέχθηκε από το περιοδικό *[[Science]]* ως ένας από τους 9 υποψήφιους πρωτοπόρους της χρονιάς στις 22 Δεκεμβρίου 2016.

Ο AlphaGo χρησιμοποιεί ένα αλγόριθμο MCTS (Monte Carlo Tree Search) με συνδυασμό τεχνικών μηχανικής μάθησης με διακλαδώσεις, και ειδικότερα με εντατική εξάσκηση με παιχνίδια με ανθρώπους και με παιχνίδια με τον υπολογιστή. 

## Παραπομπές


Κατηγορία:Τεχνητή νοημοσύνη
Κατηγορία:Google
Κατηγορία:Μηχανική μάθηση
Καμίλο Σίτε

Ο **Καμίλο Σίτε**  (Camillo Sitte) (17 Απριλίου 1843 – 16 Νοεμβρίου 1903) ήταν Αυστριακός αρχιτέκτονας γιος του επίσης αρχιτέκτονα Φραντς Σίτε. Γεννήθηκε και πέθανε στη Βιέννη, όπου και διαμόρφωσε  τη βάση του θεωρητικού και πρακτικού έργου του. Παρόλο που εκπαιδεύτηκε στην αρχιτεκτονική και είχε ισχυρό καλλιτεχνικό υπόβαθρο, βρήκε εν τούτοις εξέχουσα θέση ως ερευνητής και πανεπιστημακός. Ίδρυσε την *Camillo Sitte Lehranstalt* και την *Camillo Sitte Gasse* στη Βιέννη. Γιος του ήταν ο αρχιτέκτονας Σίγκφριντ Σίτε (1876–1945). Ο Σίτε διηύθυνε την Πολυτεχνική Σχολή της Βιέννης και λίγο πριν τον θάνατό του, ίδρυσε το περιοδικό *Der Städtebau* ("Το κτίσιμο της πόλης", πρώτο τεύχος 1904).

## Έργο και θεωρία
Εργάστηκε σε μια περίοδο έντονων αλλαγών στις ευρωπαϊκές πόλεις όπου οικονομικοίπαράγοντες, τα δίκτυα αποχέτευσης και τα δίκτυα μεταφοράς έγιναν οι ισχυρότεροι παράγοντες επίδρασης  στον σχεδιασμό της πόλης, ο πολεοδομικός προγραμματισμός της οποίας γινόταν ως άσκηση επί χάρτου και όχι επί τόπου στον δρόμο ή την πλατεία. Ο Σίτε έδωσε έμφαση στη δημιουργίας μιας ακανόνιστης αστικής δομής με ευρύχωρες πλατείες, μνημεία και άλλα αισθητικά στοιχεία

Ταξίδεψε σε όλη την Ευρώπη επισκεπτόμενος πόλεις στην Ιταλία, τη Γαλλία και τη Γερμανία, καθώς και την Αυστρία. Μέσα από τα ταξίδια του ο Σίτε παρατήρησε πως οι πόλεις είχαν αφ' εαυτών αναπτύξει  και καθιερώσει ένα σύνολο αρχών με τις οποίες πίστευε ο ίδιος ότι θα έπρεπε να σχεδιάζονται οι πόλεις. Αυτές οι ιδέες βασίζονταν κυρίως στην πλατεία και συναφείς δημόσιους χώρους και παρουσιάστηκαν στο έργο του *Der Städtebau nach seinen künstlerischen Grundsätzen* (Πολεοδομία σύμφωνα με τις Καλλιτεχνικές Αρχές).

Το βιβλίο του ασχολείται κυρίως με επικράτηση του τεχνικού τρόπου σχεδιασμού εις βάρος παραδοσιακών καλλιτεχνικών μεθόδων. Ενώ ο Σίτε εξετάζει την απώλεια αυτών των καλλιτεχνικών μεθόδων και τεχνικών, την οποία βίωσε  κατά τη διάρκεια των συχνών ταξιδιών του σε όλη την Ευρώπη, εντέλει αποδέχεται ότι απαιτούνται σύγχρονες τεχνικές στον σχεδιασμό της πόλης, με ιδιαίτερη έμφαση στην αύξηση των επιπέδων της υγιεινής και της μηχανοκίνητης κυκλοφορίας.

Οι μοντερνιστές απέρριψαν τις ιδέες του και ο Λε Κορμπυζιέ είναι γνωστός για την συνολική απόρριψη του έργου του. Παρόλα αυτά το έργο του χρησιμοποιείται συχνά ως κριτική του μοντερνιστικού κινήματος στην αρχιτεκτονική, και η σημασία του τονίστηκε από το μεταμοντέρνο κίνημα της δεκαετίας του '60.

## Έργογραφία
* *Der Städtebau nach seinen künstlerischen Grundsätzen*, 1889
* *The Birth of Modern City Planning*. Dover Publications, 2006, ISBN 978-0-486-45118-3
* *Gesamtausgabe. Schriften und Projekte*. Hrsg. v. Klaus Semsroth, Michael Mönninger und Christine Crasemann-Collins. 6 Bände. Böhlau, Wien 2003–2007.

## Παραπομπές σημειώσεις


## Εξωτερικοί σύνδεσμοι
*Camillo Sitte: City Building According To Artistic Principles (1889) 
*Modern Systems: Artistic Limitation of Modern City Planning

Κατηγορία:Αυστριακοί αρχιτέκτονες